ГъенервацӀ

ГъенервацӀ () — Азербайжан республикадин КцӀар районда авай кьакьан сувун хуьр. «СтӀурин» хуьруьнсоветдик акатзава. 

 География 
Хуьр КцӀар райондин рагъакӀидай пата, ЧӀехи Къавкъаздин хушарал, Гъенер вацӀун кьере са пад кьакьан кьвалар, яргъанар тир чкадал экӀя хьанва. Райондин кьилин шегьер тир КцӀар шегьердилай 76 км яргъал ала. Хуьр инсандин гъил агакь тийизвай чкадал ала. КцӀарилай акьванни яргъал алачиртӀани, шегьердилай хуьрел кьван авай рехъ пьуд сят яргъи жезва. Умуми яз, КцӀар райондин гьа и Арчан, СтӀур, Кьуьхуьр, Яргъи КӀек ва маса ихьтин сувун хуьрериз тухузвай дуьз рехъ авачирди лагьайтӀа гъалатӀ жедач. Рекьерин чкадал жигъирарни гелер я. И хуьрериз анжах сувун машинрал алаз (джипар) хкаж хьун мумкин я. ХъуьтӀуьз жив къвадайла и жигъирайтӀуз уьцӀуьзвай живедин маргъалрин гъиляй гьич физ жезвач ва хуьрер инсаниятдин цивилизациядилай лап атӀанвай хьиз жезва.

Хуьруьн ва адан къвалив гвай чкайрин тӀебиатдин, кьакьан суварин, къацу чӀурарин ва чарчаррин тикрариз тежедай иервили инсандин вилер чӀугуда.

ГъенервацӀ хуьруьн мягьлейрин тӀварар (ойконимар): Агъа кьер, Муьгьуьбан мягьле, Къакъуман мягьле, Дуьзен, Гуьне.

 Тарих 
2008 йисан 9 июлдин няниз, ГъенервацӀ хуьре 150-160 метр гьяркьуьвиле чил цӀуьдгъуьнна, 4 кӀвал тамам уьцӀена, 12 кӀвал уьмуьр авуниз виже текьведай гьалдиз атана. Жемятар вахтунда хабардар авуни гзаф кьиникьрин виликпад хвена. Хуьруьн куьчейра, гъенерал 15-20 сантиметрдилай 2 метрдин гьяркьуьвиле авай сварар арадал атана, куьз хьанвай ятарикай булахриз элкъвена. Им и патара чилин уьцӀуьнин кьведлагьай вакъиа тирди малум я. Гатфарихъ, зулуз живер цӀрана, марфар гзаф хьайила и яргъанра хъиткьерар арадал къвезвайди хуьруьнвийри фаданлай кьатӀанвай. Сифте вакъиани 2000 йисуз хьанай. ГъенервацӀун кьилеллай накьвар цӀуьдгъуьн жез гатӀумна. Райондин кьиле авайбуру, агъсакъалри чкадин эгьлийриз хуьр гадарна инай куьч хьун меслят акунай. Амма хайи чилерал кьару инсанри кикев-тӀупӀув туькӀуьрнавай кӀвал-югъ туна чара чкайриз куьч хевначир «Самур» газет: ВацӀукай гъен жедач кьван .

 Агьалияр
Хуьруьн агьалидин вири лезгияр, суни-мусурманар я.

ЧӀурарин ва векьин чкайрин булвилиз килигна хуьруьн эгьлияр асул гьисабдалди малдарвилел алахънава.

ГъенервацӀ хуьре агъадихъ галай сихилрин веледри уьмуьр ийизва: Шихар, Ашурар, Мустафаяр, Исмаилар КцӀарин хуьрера авай сихилрин тӀварар.

 Баянар 

 ЭлячӀунар 

Категория:КцӀар райондин хуьрер
Категория:Лезги хуьрер
Категория:Азербайжанда авай лезги хуьрер